Rikunarita-ORG/Wikinium huggingface dataset:
# Freedom House

Organizacijos emblema
**Freedom House** – JAV įsikūrusi tarptautinė nevyriausybinė organizacija, kuri įvairiose šalyse tiria ir „advokatauja“, gindama demokratiją, politinę laisvę ir žmogaus teises. Organizacija garsi savo kasmetinėmis Laisvo pasaulio ataskaitomis, kuriose nurodomas kiekvienos šalies demokratijos laipsnis, plačiai naudojamas politikos mokslo tyrimuose.

## Istorija

Organizaciją 1941 m. įkūrė Wendell Willkie ir Eleanor Roosevelt. Tikslas - siekti laisvės ir demokratijos visame pasaulyje. Pati organizacija save apibūdina kaip „Aiškus balsas siekiantis demokratijos ir laisvės pasaulyje“.

80 proc. lėšų gauna iš JAV federalinės valdžios biudžeto, kitą dalį iš įvairių šaltinių: Bradley Foundation, Smith Richardson Foundation, Nyderlandų vyriausybės ir kitų.

Pagal 2008 tyrimus laisvos ir nelaisvos šalys
 Žaliai - laisvos, geltonai - pusiau laisvos, raudonai - nelaisvos

## Literatūra
# Labuanas

| Labuanas *Labuan* |
| --- |
|

|  |  |
| --- | --- |
|  |  |
|  |  |
|  |

 |
|  |
| Laiko juosta: (UTC+8) ------ vasaros: ([[UTC{{{UTCv}}}]]) |
|  |
| **Valstybė** |  Malaizija |
| **Regionas** | Rytų Malaizija |
| **Administracinis centras** | Viktorija |
| **Įkūrimo data** | 1984 m. |
|  |
| **Gyventojų** (2024 m.) | 102 300 |
| **Plotas** | 92 km² |
| **Tankumas** (2024 m.) | 1 112 žm./km² |
|  |
|  **Vikiteka** | Labuanas |

**Labuanas** (malaj. *Labuan*) – federalinė teritorija Malaizijoje, Rytų Malaizijos teritorijoje, apima Labuano salą ir keletą smulkių salelių prie šiaurinių Borneo salos (Sabaho valstijos) krantų. Administracinis centras – Viktorija (dar vadinama Bandar Labuanu).

## Geografija

Teritoriją sudaro Labuano sala bei smulkios Daato, Kuramano, Papano, Didžiojo Rusukano, Mažojo Rusukano salelės ties Brunėjaus įlankos žiotimis. Labuano sala žema, labai sukultūrinta ir tankiai apgyvendinta, plačiais smėlio paplūdimiais, aplink driekiasi koralų rifai.

## Ekonomika

Labuanas – svarbus giliavandenis laisvasis uostas prie laivybinių kelių tarp Brunėjaus, Saravako ir Sabaho. 1990 m. sala paskelbta mokestiniu rojumi, pradėjo augti kaip finansinis centras. Taip pat eksportuojamas kaučiukas, sago krakmolas, kopra. Vystomas turizmas. Yra karo memorialas (Pasidavimo kyšulyje, kur 1945 m. japonai pasidavė australams).

## Gyventojai

2020 m. 35,8 % teritorijos gyventojų buvo malajai, 10,3 % – kinai, 9,9 % – kadazanai-dusunai, 7,2 % – badžai, 1,3 % – murutai, 22,1 % – kiti bumiputerai (daugiausia lun bavangai ir dajakai), 11,4 % – imigrantai (filipiniečiai, indoneziečiai).

2020 m. 77,2 % gyventojų buvo musulmonai, 13,8 % – krikščionys, 8,1 % – budistai, 0,6 % – hinduistai.

Labuano finansinis centras
## Istorija

Iki 1846 m. Labuanas priklausė Brunėjaus sultonatui, tačiau sultonas salą perleido britams, kad šie sutramdytų aplinkiniuose vandenyse siautėjusius piratus. 1848 m. Labuanas tapo Britų Karūnos kolonija, 1890–1906 m. sala priklausė Šiaurės Borneo kolonijai, vėliau – Sąsiaurio gyvenviečių kolonijai. II pasaulinio karo metais Labuanas užimtas japonų, Viktorija per mūšius sugriauta. 1946 m. vėl prijungtas prie Šiaurės Borneo, o 1963 m. tapo Sabaho dalimi. Per 1963–1966 m. Malaizijos–Indonezijos ginkluotus susirėmimus, Labuanas buvo strategine karine baze. 1984 m. Labuanas atskirtas nuo Sabaho, suformuota nauja federacinė teritorija.

## Šaltiniai

|  |  |
| --- | --- |
| Malaizijos valstijos |  |
|

|  |  |
| --- | --- |
| **Vakarų Malaizija:** | Džohoras | Kedahas | Kelantanas | Malaka | Negeri Sembilanas | Selangoras | Pahangas | Perakas | Perlisas | Penangas | Terenganu Kvala Lumpūras | Putradžaja |
| **Rytų Malaizija:** | Labuanas | Sabahas | Saravakas |

 |
# Kalnas

*Kitos reikšmės – Kalnas (reikšmės).*
Everestas
Vichrenas Bulgarijoje
Kalnai
**Kalnas** – aukšta geografinė vietovė, aukštesnė negu kalva. Ką reiškia *aukšta*, skiriasi pagal įprastą aplinką. Kas Lietuvoje patenka į kalnų sąrašų, kitur gali būti per mažas kalvos vardui. Kalnai dažniausiai yra kalnyno dalis.

Aukščiausias kalnas Lietuvoje yra kalnas Aukštójo (dar. *Aukštasis kalnas*, 293,84 m) ir Juozapinės kalnas (293,6 m virš jūros lygio). Europos aukščiausias kalnas – Monblanas Prancūzijos Alpėse (4808 m) arba – priklausomai nuo to, ar šiaurės Kaukazas priklauso Europai – Elbrusas (5642 m).

Aukščiausias pasaulio kalnas virš jūros lygio – Džomolungma (8848 m). Didžiausio tūrio kalnas – Mauna Loa Havajuose (~75 000 km³).

Aukščiausias kalnas (ir ugnikalnis) Saulės sistemoje yra *Olympus Mons* (27 km aukščio), stūksantis Marse.

Vikižodynas
Vikicitatos
# Id al Adcha

**Id al Adcha** (arab. عيد الأضحى‎ = *ʿīd al-ʾaḍḥā*, „aukojimo šventė“) arba Kurban bairamas (turk. *Kurban Bayramı*) – musulmonų šventė, kuri pažymi hadžo ceremonijos (t. y. šventos piligrimų kelionės į Kaabą, Meką) pabaigą. Trunka 3 dienas. Prasideda Dhul Hidžos 10-tą dieną (pagal musulmonų kalendorių). Tie, kurie negali atlikti šventosios kelionės, dalyvauja Id al Adcha šventėje savo gyvenamoje vietoje. Šventės dieną musulmonai susirenka didelėse miestų mečetėse šventinei maldai. Po maldų Imamas sako pamokslą apie Abraomo, jo žmonos Hadžros ir jų sūnaus Izmaelio siūlomus aukojimo būdus.

Masinė malda Pakistane, Lahoro mieste, Badšahio mečetėje šventės metu.
Po to atliekama kruvinoji auka (aukojama avis, ožka, karvė, kupranugaris). Asmeniui, kuris atlieka aukojimą, yra leidžiama pasiimti tam tikrą dalį paaukoto gyvulio mėsos, o kas lieka, yra padalinama giminėms, draugams, kaimynams ir vargšams. Gyvuliai gali būti aukojami šventės dieną ir dar dvi dienas po to. Milijonai gyvulių yra paskerdžiami šios šventės metu visame pasaulyje. Paskerstų gyvulių odos yra parduodamos, o gautos pajamos atiduodamos labdarai.

## Išnašos
# Kuveito vėliava

Proporcijos: 1:2
**Kuveito vėliava** – stačiakampio formos, padalinta į tris vienodo aukščio juostas: viršutinė – žalia, vidurinė – balta, apatinė – raudona. Prie flagštoko įkomponuota juodos spalvos trapecija.

## Istorija

Vėliava įteisinta 1961 m. rugsėjo 7 d.

## Simbolika

Žalia spalva simbolizuoja Kuveito gamtą, balta – žygdarbius, raudona – pralietą kovose dėl laisvė kraują, juoda simbolizuoja mūšius.

## Konstrukcija

## Spalvos

        Pantone spalvų sistemoje: Žalia – Pantone 340; RGB spalvų sistemoje: Žalia – 0, 148, 96.

        Pantone spalvų sistemoje: Balta – nėra; RGB spalvų sistemoje: Balta – 255, 255, 255.

        Pantone spalvų sistemoje: Raudona – Pantone 186; RGB spalvų sistemoje: Raudona – 210, 16, 52.

        Pantone spalvų sistemoje: Juoda – Pantone 294; RGB spalvų sistemoje: Raudona – 0, 0, 0.

## Nuorodos

* vexilla-mundi.com Archyvuota kopija 2006-03-23 iš Wayback Machine projekto.

**Azijos valstybių vėliavos**

|  |
| --- |
|
Afganistanas · Armėnija · Azerbaidžanas · Bahreinas · Bangladešas · Brunėjus · Butanas · Filipinai · Gruzija · Indija · Indonezija · Irakas · Iranas · Izraelis · Japonija · Jemenas · Jordanija · JAE · Kambodža · Kataras · Kazachija · Kinija · Kipras · Kirgizija · Kuveitas · Laosas · Libanas · Malaizija · Maldyvai · Mianmaras · Mongolija · Nepalas · Omanas · Pakistanas · Pietų Korėja · Rusija · Rytų Timoras · Saudo Arabija · Singapūras · Sirija · Šiaurės Korėja · Šri Lanka · Tadžikija · Tailandas · Taivanas · Turkija · Turkmėnija · Uzbekija · Vietnamas
 Abchazija · Kalnų Karabachas · Honkongas · Makao · Palestina · Pietų Osetija |
| **Valstybių atributika:** Valstybinių vėliavų galerija · Valstybiniai himnai · Herbai |
# Asimos muchafaza

| Al Asimos muchafaza arab. العاصمه |
| --- |
|  |
|  |
| **Valstybė** |  Kuveitas |
| **Administracinis centras** | Al Kuveitas |
| **Apygardų skaičius** | 12 |
|  |
| **Gyventojų** (2018) | 584 313 |
| **Plotas** | 169 km² |
| **Tankumas** (2018) | 3 457 žm./km² |

**Asimos muchafaza** (arab. العاصمة = *al-ʿĀṣima* = 'Sostinės muchafaza') – muchafaza centriniame Kuveite, prie Persų įlankos.

Administracinis centras – šalies sostinė al Kuveitas. Taip pat apima Kuveito priemiesčius: Šuvaiką, Šamiją, Dasmą. Muchafazai taip pat priklauso kelios salos Persų įlankoje.

Asimoje yra pagrindiniai šalies finansiniai ir verslo centrai, tarp jų ir Kuveito vertybinių popierių birža.

## Šaltiniai
# 2011–2013 m. Bahreino sukilimas

| 2011–2013 m. Bahreino sukilimas |
| --- |
|  |
|

|  |  |
| --- | --- |
| Data | 2011 m. vasario 14 d. – |
| Laikas |  |
| Vieta | Bahreinas |
| Pusės |
|  Bahreino opozicija |  Bahreino vyriausybė  Persijos įlankos bendradarbiavimo taryba
* Saudo Arabija

 Jordanija |
| Aukos |
| Opozicija: 1 karinikas 1 policininkas | Valdžia: 5 policininkai žuvo 853 sužeista (2011 m. pabaigoje, valdžios teigimu) |
| Žuvusiųjų: 93 civiliai žuvo Sužeistųjų: 2 900+ Sulaikytų: 2 929 Atleistųjų: 4 539 Kankintieji: 1 866+ Ištremti: 500+ Išmestųjų studentų: 534 |

 |

**2011–2013 m. Bahreino sukilimas** (taip pat vadinamas **vasario 14 revoliucija**, ar. *ثورة 14 فبراير*) – masiniai neramumai Bahreine, prasidėję 2011 m. vasario 14 d. Šis sukilimas prasidėjo nuo įvykio, kuomet nuo riaušių malšintojų paleisto šūvio žuvo Ali Abdulhadi Mushaima. Sukilimas tapo 2010-2011 m. arabų pasaulio protestų dalimi. Sukilimo dalyviai siekė geresnių šiitų sąlygų šalyje, politinės laisvės bei iki šiol bando nuversti šalies karalių Hamad bin Isa Al Khalifa.

Iki 2012 m. balandžio mėnesio sukilimų metu žuvo 87 žmonės, apie 5400 sužeisti, beveik 3000 suimti bei 1900 kankinti.

## Šaltiniai

## Nuorodos
# Užmėtymas akmenimis

Žemėlapis, kuriame nurodytos šalys, kuriose viešas užmėtymas akmenimis yra teisminė ar neteisminė bausmės forma.
**Užmėtymas akmenimis** – mirties bausmės forma, kuri apibrėžia nusikaltusio (nebūtinai nuteisto) asmens nukankinimą į jį mėtant akmeninis iki jo mirties. Vakarų kultūroje laikomas nelegaliu ir kankinančiu aktu. Užmėtymas akmenimis vis dar taikomas Islamo teisės praktikoje.

Užmėtymas akmenimis teisiškai vis dar vykdomas šiose šalyse: Jungtiniai Arabų Emyratai, Iranas, Irakas, Kataras, Saudo Arabija, Mauritanija, Somalis, Sudanas, Jemenas, Brunėjus. Taip pat vykdomas Nigerijos, Indonezijos ir Pakistano atskiruose regionuose. Kai kuriose šalyse užmėtymas akmenimis yra uždraustas, bet vis tiek vykdomas (pvz., Afganistanas).

Marx Reichlich – *Šv. Stepono užmėtymas akmenimis*, 1506 m.
Istoriškai užmėtymas akmenimis buvo taikomas daugumoje kultūrų. Mirties bausmė užmėtant akmenimis siejama su daugeliu religijų – judaizmu, islamu ir krikščionybe. Manoma, kad panašias bausmes taikė ir senovės indėnai. Japonų kultūroje užmėtymo akmenimis bausmė buvo susieta su žmogaus užkasimu ir vadinta *išikodzumė*.

## Šaltiniai
# Mohammed Bin Hammam

Mohammed Bin Hammam
**Mohammed Bin Hammam** (arabiškai: محمد بن همّام; g. 1949 m. gegužės 8 d. Dohoje, Kataras) – nuo 2002 m. rugpjūčio eina Azijos futbolo konfederacijos prezidento pareigas. Nuo 1996 m. yra FIFA narys.

Pritarė Australijos priėmimui į AFC ir AFC Čempionų lygos įkūrimui. Taip pat pritarė *Vision Asia* programos strateginiam vystymui.

## Nuorodos

* Mohammed Bin Hammam - Oficialus FIFA puslapis Archyvuota kopija 2008-09-30 iš Wayback Machine projekto.
* Mohammed Bin Hammam - Oficialus AFC puslapis Archyvuota kopija 2008-12-07 iš Wayback Machine projekto.
# Jungtinių Valstijų valstybės departamentas

| Jungtinių Valstijų valstybės departamentas *United States Department of State* |
| --- |
|  |
|  |
| **Įkurta** | 1789 m. liepos 27 d. (1789-07-27) |
| **Panaikinta** | {{{Panaikinta}}} |
| **Trumpinys** |  |
| **Tipas** | Federalinis departamentas |
| **Anksčiau** | Užsienio reikalų departamentas |
| **Jurisdikcija** | JAV federalinė vyriausybė |
| **Buveinė** | Vašingtonas, JAV |
| **Metinis biudžetas** | {{{Metinis biudžetas}}} |
| **Vadovas** | JAV valstybės sekretorius Anthony Blinken |
| **Pavaduotojas** | {{{Pavaduotojas}}} |
| **Kancleris** | {{{Kancleris}}} |
| **Darbuotojų** | 45 000 |
| **Narių skaičius** | {{{Narių skaičius}}} |
| **Biudžetas** | {{{Biudžetas}}} |
| **Aukštesnioji agentūra** | {{{Aukštesnioji}}} |
| **Svetainė** | www.state.gov |
|
Infolentelė: žiūrėti • aptarti • redaguoti |

Dabartinis JAV valstybės sekretorius Anthony Blinken
**JAV valstybės departamentas** (angl. *United States Department of State, DOS*), dažnai vadinamas tiesiog **valstybės departamentu** (angl. *State Department*) – JAV federalinis vykdomosios valdžios departamentas, patariantis JAV prezidentui užsienio politikos klausimais ir atstovaujantis šaliai tarptautiniuose reikaluose. JAV valstybės departamentas prilygsta užsienio reikalų ministerijai kitose šalyse. Departamentas buvo sukurtas 1789 metais - tai buvo pirmasis susikūrusios valstybės vykdomosios valdžios departamentas.

Į valstybės departamento kompetencijas įeina JAV užsienio reikalų politikos įgyvendinimas, šalies diplomatinių atstovybių užsienyje valdymas, derybos dėl sutarčių ir susitarimų su užsienio subjektais bei JAV atstovavimas Jungtinių Tautų Organizacijoje. Departamentui vadovauja valstybės sekretorius, atitinkantis užsienio reikalų ministro postą kitose šalyse. Valstybės departamento sekretorių pritarus Senatui skiria JAV prezidentas.

## Taip pat skaitykite

* JAV Kabinetas
# Pietų Arabijos Federacija

|  |
| --- |
| **اتحاد الجنوب العربي Pietų Arabijos Federacija** |
| nebėra |
|

|  |  |  |
| --- | --- | --- |
| ←    ←  | **1962 – 1967** |  → |

 |
|

|  |  |
| --- | --- |
|  |  |
| Vėliava | Federacijos herbas |

 |
| Location of Federacijos ir Protektorato žemėlapis |
| **Sostinė** | Adenas |
| **Valdymo forma** | Protektoratas |
|  |
| **Era** | Imperializmas |
|  - Įkurta | 1962 m. |
|  - Nepriklausomybė | 1967 m. |
|  |

**Pietų Arabijos Federacija** (arab. اتحاد الجنوب العربي) – Britų imperijos protektoratas, egzistavęs Arabijos pusiasalio pietinėje dalyje, dabartinio Jemeno teritorijoje. Sukurtas 1962 m., sujungus keletą britų kolonijinių valdų. Nustojo egzistuoti 1967 m., sujungus jį su gretimu Pietų Arabijos Protektoratu ir iškovojus nepriklausomybę kaip Pietų Jemeno Liaudies Respublika.

## Istorija

Pietų Arabijos Federacija susiformavo nuo XIX a. pabaigos britų užimtose srityse, kurios buvo paverstos kolonijinėmis valdomis. Britų įtaka regione pradėjo augti kai 1893 m. sausio 13 d. jie užėmė Adeno uostą. Iki 1937 m. Adenas buvo valdomas kaip Britų Indijos dalis, vėliau įsteigta Adeno kolonija. Šiauriau Adeno buvusios sritys, sudarė Adeno protektoratą. Iš vakarinės protektorato dalies 1959-63 m. 15 smulkių emyratų susijungė kaip **Pietinių Arabų Emyratų Federacija**, ir tapo naujosios federacijos pirmtakais.

1963 m. prie Pietinių Arabų Emyratų Federacijos prijungus Adeno koloniją, o vėliau savanoriškai prisijungus Aukštutinio Aulako sultonatui, suformuotas protektoratas, turintis 17 valstijų.

1967 m. Federacija buvo sujungta kartu su kaimyniniu Pietų Arabijos Protektoratu ir iškovojo nepriklausomybę.

## Administracinis suskirstymas

Federacijos vienetai
Federacija buvo dalinama į 17 valstijų, kurioms pradžią davė tradiciniai feodaliniai emyratai, egzistavę čia iki Britanijos valdymo:

* Adeno kolonija
* Alavi šeichystė
* Akrabi šeichystė
* Audhali šeichystė
* Beihano emyratas
* Dathina šeichystė
* Dhalos emyratas
* Fadhli sultonatas
* Haušabi sultonatas
* Lahedžo sultonatas
* Žemutinio Aulaki šeichystė
* Aukštutinio Aulaki šeichystė
* Aukštutinio Aulaki sultonatas
* Žemutinio Yafa sultonatas
* Maflahi šeichystė
* Šaib šeichystė
* Vahidi Balhafas
# Navaros karalystė

|  |
| --- |
| Reino de Navarra* *Nafarroako Erresuma* Navaros karalystė** |
|

|  |  |  |
| --- | --- | --- |
| ←  | **824 – 1620** |  → |

 |
|

|  |  |
| --- | --- |
|  |  |
| Vėliava | Herbas |

 |
| Location of Navara |
| **Sostinė** | Pamplona |
| **Kalbos** | Ispanų, baskų |
| **Valdymo forma** | Paveldimoji monarchija |
|  |
| **Istorija** |  |
|  - Šalis išsivadavo iš Frankų imperijos | 824 m. |
|  - Susijungė su Prancūzijos karalyste | 1620 m. |
|  |

**Navaros karalystė** (isp. *Reino de Navarra*, bask. *Nafarroako Erresuma*), iš pradžių vadinta **Pamplonos karalyste** (bask. *Iruñeko Erresuma*) – baskų karalystė, gyvavusi Vakariniuose Pirėnuose prie Atlanto vandenyno dabartinėje Ispanijos ir Prancūzijos teritorijoje. Navaros karalystė įkūrė Inigas Arista ir pasiskelbė Pamplonos karaliumi 824 m. Iš pradžių jis priešinosi frankų invazijai ir buvo Kordobos emyrato vasalas. X a. pradžioje Pamplonos karalystė išsilaisvino iš maurų ir užkariavo daug teritorijų, bet po to vėl buvo valdoma Kordobos emyro iki XI a. pradžios. Keletas padalinimų ir valdovų dinastijų pasikeitimų lėmė karalystės teritorijos sumažėjimą ir tai, kad ją valdė Aragono (1054–1134 m.) ir Prancūzijos karaliai (1285–1328 m.).

XV a. kilo vidinis konfliktas ir jo pabaigoje Navaros karalystės pietinę dalį užėme Kastilijos karalystė 1512 m. (1524 m. visam laikui). Navaros karalystė tapo suvienytos Ispanijos dalimi. Šiaurinė karalystės dalis buvo sujungta personaline unija su Prancūzijos karalyste 1589 m., kai Navaros karalius tapo Prancūzijos karaliumi Henriku IV. 1620 m. šiaurinė Navaros dalis buvo prijungta prie Prancūzijos; Prancūzijos karaliai vadinosi „Prancūzijos ir Navaros“ karaliais iki Didžiosios Prancūzijos revoliucijos ir vėl, atkūrus monarchiją, iki 1833 m. Navara netrukus pertvarkyta į provinciją, neturinčią ypatingo statuso.

## Išnašos
# Androidas

*Šis straipsnis apie robotą. Apie Google operacinę sistemą, žr. Android*

Japonijoje pagamintas DER 01
Rašantis automatonas
**Androidas** (angl. *Android*) – robotas arba sintetinis organizmas, panašus į žmogų. Kuriant tokius robotus, paprastai siekiama, kad jie atrodytų panašūs į žmones, jų mechanizmas veiktų tyliai, jiems skiriamos įprastiems robotams nebūdingos užduotys (vaidyba, mimika, rašymas ranka, grojimas žmogui skirtais instrumentais, dainavimas balso stygomis ir pan). Programuojant mimiką, trimačiu skaneriu skanuojama žmogaus veido išraiška. Tokie robotai populiarūs Japonijoje; Fukušimos avarijos metu jų autoriai sulaukė kritikos, kad robotai kuriami pasirodymams ir bėdoje nepadeda. Atsakydami į šią kritiką, inžinieriai ir mokslininkai sukūrė Fukušimoje naudingų robotų, tačiau šie nebėra androidai. Androidų taip pat pagaminta JAV bei Anglijoje. Taip pat ir Pietų Korėja planuoja kurti pramogoms skirtus „robotų miestus“.

Pirmieji tokie robotai (automatonai minimi jau graikų mituose) sukurti ir pagaminti gana seniai. Varomi spyruoklėmis, jie atkartodavo užprogramuotus judesius, tačiau regėjimo ir klausos neturėjo. Pasak legendos, maždaug 1600 m. René Descartes buvo įsigijęs ar pagaminęs natūralaus dydžio mechaninę merginą, kurią kelionės jūra metu aptikęs laivo kapitonas išmetė per bortą.

Šiuo metu bandomi kurti taip pat ir biologinius komponentus turintys androidai.

## Androidai mokslinėje fantastikoje

Androidai yra pagrindinis mokslinės fantastikos elementas. Prie to labai prisidėjo Aizekas Azimovas.

## Šaltiniai
# Bronchitas

**Bronchitas** (lot. *bronchitis*) – bronchų uždegimas, kurį sukelia virusai, bakterijos, rūkymas, kvėpavimo takų gleivinę dirginančios medžiagos, kaip antai: dulkės, dūmai, nuodingos dujos.

Bronchitas prasideda, kai sumažėja organizmo, ypač kvėpavimo takų, atsparumas. Jį silpnina peršalimas, dulkėta aplinka, kitos kvėpavimo takų ligos, nutukimas, alergija, alkoholis, rūkymas, širdies nepakankamumas.

Bronchitas būna ūminis ir lėtinis. Esant ūminiam bronchų uždegimui, paburksta bronchų gleivinė, pogleivis, išsiplečia kraujagyslės, padidėja jų pralaidumas, gleivinės paviršiuje atsiranda skysčio (jame daug leukocitų, bakterijų). Sergančiajam gali pakilti kūno temperatūra (iki 37–38 °C), jis kosti (iš pradžių sausai, vėliau atkosti pūlingų skreplių).

Ligos trukmė – nuo kelių dienų iki kelių savaičių.

Lėtinis bronchitas (kai ligonis serga daugiau nei 2 m. ir kasmet kosti bei skrepliuoja ne trumpiau nei 3 mėn.) paprastai yra rūkymo padarinys. Pradžioje ligonis kosti ir skrepliuoja tik rytais ir šaltuoju metų laiku, vėliau – nuolat.

Bronchitas gali komplikuotis į plaučių uždegimą, bronchektazinę ligą, pneumosklerozę, plaučių emfizemą, lėtinę obstrukcinę plaučių ligą. Gydomas antibakteriniais, atsikosėjimą lengvinančiais, bronchus plečiančiais vaistais, vitaminais, taikoma fizioterapija.

## Bronchito formos

* Ūminis bronchitas (Bronchitis acuta)
* Lėtinis bronchitas (Bronchitis chronica)

## Šaltiniai
# Ali

| Ali |
| --- |
|  |
| Kalifo Ali kaligrafinis užrašas |
| Alidų dinastija |
| Visas vardas | Ali ibn Abi Talibas |
| Gimė | 601 m. rugsėjo 20 d. Meka, Arabija |
| Mirė | 661 m. sausio 27 d. (59 metai) Kufa, Irakas |
| Palaidotas (-a) | Imamo Ali mečetė, Nadžafas |
| Tėvas | Abu Talibas |
| Motina | Fatima bint Asad |
| Sutuoktinis (-ė) | Fatima bint Muhamed, Umama bint Zainab, Um ul-Banin, Leila bint Masud, Asma bint Umajis, Chaula bint Džafar, Al Sahbabint Rabija |
| Vaikai | Hasanas ibn Ali, Huseinas ibn Ali ir kt., viso 13 sūnų, 3 dukterys |
| Religija | islamas |
| Rašidunų kalifas |
| Kelintas | 3 |
| Ėjo pareigas | 656 – 661 |
| Pirmtakas | Utmanas ibn al-Afanas |
| Įpėdinis | Hasanas ibn Ali |

Ali nužudymas – tapytojas: Jusefas Abdinedžadas
**Ali**, visas vardas Ali ibn Abi Talibas (arab. علي بن أبي طالب = *ʿAlī ibn Abī Ṭālib*; g. 601 m. rugsėjo 20 d. – m. 661 m. sausio 27 d.) – ketvirtasis teisingasis (*rašid*) kalifas (656–661 m.), pranašo Mahometo pusbrolis ir jo dukters Fatimos vyras. Vienas pirmųjų priėmusiųjų islamą. Šiitai Ali laiko tiesioginiu Mahometo valdžios ir jo pranašiškos veiklos paveldėtoju, pirmuoju imamu ir garbina jį kaip šventąjį.

Laikoma, kad Ali gimė Mekoje, toje vietoje, kur dabar Kaabos šventykla. Jo tėvas buvo Abu Talibas iš įtakingo Banu Hašim kuraišitų klano. Augo vienuose namuose su Mahometu. Šiam gavus dieviškąjį apreiškimą, Ali buvo pirmasis vyras, priėmęs islamą (tuomet jam buvo 12 metų), ir antrasis žmogus (po Mahometo žmonos Chadidžos bint Chuvailid). Netrukus po Mahometo atliko hidžrą į Mediną. Ten buvo atkaklus Mahometo šalininkas, padėjo jam kovose. Vedė kovas puldinėjant karavanus iš Mekos bei ginant augančią musulmonų bendruomenę. 656 m. nužudžius kalifą Usmaną, Mahometo bendražygiai Ali išrinko trečiuoju Arabų kalifato kalifu. Jo valdymo metais kilo pirmasis pilietinis karas (pirmoji fitna), kuomet prieš Ali sukilo Omejadų klano kalifas Muavija I iš Sirijos ir Mahometo trečioji žmona Aiša bint Abu Bakr su kitais iš Medinos. Ali sostinė buvo jo rėmėjų Kufa Irake. Ali kariuomenė 656 m. įveikė Aišą su jos rėmėjais taip vadinamajame Kupranugario mūšyje prie Basros. Ali ir Muavijos pajėgos 657 m. susitiko Sifino mūšyje (prie dab. Rakos) ir buvo nuspręsta derėtis dėl valdžios. Ali autoritetas smuko, prieš jį Irake sukilo charidžitai.

661 m. Ali buvo užpultas besimeldžiantis mečetėje Kufoje charidžitų žudiko ir po dviejų dienų mirė. Jis buvo palaidotas nežinomoje vietoje dykumoje. Pagal islamo tradiciją, vėliau jo kapavietę atrado kalifas Harūnas ar Rašidas ir toje vietoje pastatė Imamo Ali mečetę (Nadžafas). Po jo mirties visa valdžia kalifate perėjo Muavijai I, Ali sūnui Hasanui atsisakius pretenduoti į kalifo postą. Ali islamo kultūroje laikomas drąsos, išminties, tikėjimo įsikūnijimu, vertinamas už ištikimybę Mahometui, nuoširdumą, atlaidumą priešams. Todėl Ali itin svarbus mistiniame islame – sufizme. Sufijai save kildina iš Ali giminės. Tarp Ali sūnų buvo Huseinas ibn Ali, svarbus islamo istorijoje, ypač šiitiškoje tradicijoje.

## Šaltiniai

* Enciklopedija Britannica